ddrg/super_eurlex huggingface dataset:
1)

Muutetaan 13 artikla seuraavasti: a) korvataan 2 alakohta seuraavasti: ”2) Jäsenvaltioiden lainkäyttövaltaan kuuluvat rahoituslaitokset eivät saa aloittaa liiketoimia tai jatkaa osallistumista liiketoimiin seuraavien kanssa: a) pankit, joiden kotipaikka on Korean demokraattisessa kansantasavallassa, mukaan lukien Korean demokraattisen kansantasavallan keskuspankki; b) sellaisten pankkien, joiden kotipaikka on Korean demokraattisessa kansantasavallassa, jäsenvaltioiden lainkäyttövaltaan kuuluvat konttorit tai tytäryhtiöt; c) sellaisten pankkien, joiden kotipaikka on Korean demokraattisessa kansantasavallassa, jäsenvaltioiden lainkäyttövaltaan kuulumattomat konttorit tai tytäryhtiöt; d) rahoitusyhteisöt, joiden kotipaikka ei ole Korean demokraattisessa kansantasavallassa ja jotka kuuluvat jäsenvaltioiden lainkäyttövaltaan ja ovat sellaisten henkilöiden tai yhteisöjen määräysvallassa, joiden kotipaikka on Korean demokraattisessa kansantasavallassa; tai e) rahoitusyhteisöt, joiden kotipaikka ei ole Korean demokraattisessa kansantasavallassa tai jotka eivät kuulu jäsenvaltioiden lainkäyttövaltaan, mutta jotka ovat sellaisten henkilöiden tai yhteisöjen määräysvallassa, joiden kotipaikka on Korean demokraattisessa kansantasavallassa, paitsi jos kyseiset liiketoimet kuuluvat 3 alakohdan soveltamisalaan ja niille on annettu lupa 4 alakohdan mukaisesti.” b) korvataan 5 alakohta seuraavasti: ”5) Edellä 4 alakohdassa tarkoitettua ennakkolupaa ei vaadita varainsiirrolle tai liiketoimelle, joka on välttämätön jäsenvaltion Korean demokraattisessa kansantasavallassa olevan diplomaatti- tai konsuliedustuston taikka Korean demokraattisessa kansantasavallassa kansainvälisen oikeuden nojalla vapauksia nauttivan kansainvälisen järjestön virallisia tarkoituksia varten.”
(3)

Päätöksen 2005/37/EY hyväksymisen jälkeen on hyväksytty useita muita säädöksiä, joilla ETTK:lle osoitetaan tehtäviä. ETTK täyttääkin velvollisuuksia, joista säädetään Euroopan parlamentin ja neuvoston asetuksessa (EU) N:o 1210/2010 (5), neuvoston asetuksessa (EY) N:o 2182/2004 (6) ja neuvoston asetuksessa (EY) N:o 2183/2004 (7), ja osallistuu Perikles 2020 -ohjelman tavoitteiden täyttämiseen Euroopan parlamentin ja neuvoston asetuksen (EU) N:o 331/2014 (8) ja neuvoston asetuksen (EU) 2015/768 (9) mukaisesti. Nämä tehtävät olisi lisättävä päätöksessä 2005/37/EY nimenomaisesti mainittuihin tehtäviin.
”3.

Korea National Insurance Corporation (KNIC) ja sen konttorit

Korea Foreign Insurance Company

Haebangsan-dong, Central District, Pjongjang, Korean demokraattinen kansantasavalta Rahlstedter Strasse 83 a, 22149 Hamburg Korea National Insurance Corporation of Alloway, Kidbrooke Park Road, Blackheath, London SE30LW

3.7.2015
(3)

Maailman eläintautijärjestön, jäljempänä ’OIE’, kokouksessa (World Assembly of Delegates) 23 päivänä toukokuuta 2017 hyväksytyn päätöslauselman nro 27 (4) (Recognition of the African Horse Sickness Status of Member Countries) mukaan Algeria, Kuwait, Marokko, Oman, Qatar, Tunisia ja Turkki kuuluvat afrikkalaisesta hevosrutosta vapaiden OIE:n jäsenmaiden luetteloon.
3)

Lisätään 3 a artiklan jälkeen 3 b, 3 c ja 3 d artikla seuraavasti: ”3 b artikla Asianomaisten jäsenvaltioiden on varmistettava, että a) niiden toimivaltaisten viranomaisten direktiivin 2005/94/EY 16 artiklan 4 kohdan mukaisesti muodostamat muut rajoitusvyöhykkeet käsittävät vähintään tämän päätöksen liitteessä olevassa C osassa luetellut muut rajoitusvyöhykkeet; b) muilla rajoitusvyöhykkeillä sovellettavat toimenpiteet, joista säädetään direktiivin 2005/94/EY 32 artiklassa, pidetään voimassa vähintään tämän päätöksen liitteessä olevassa C osassa vahvistettuihin muita rajoitusvyöhykkeitä koskeviin päivämääriin asti. 3 c artikla 1. Asianomaisten jäsenvaltioiden on kiellettävä elävän siipikarjan, untuvikkojen ja siitosmunien lähettäminen liitteessä olevassa C osassa luetelluilta muilta rajoitusvyöhykkeiltä muihin jäsenvaltioihin paitsi, jos asianomaisen jäsenvaltion toimivaltainen viranomainen antaa luvan seuraavin edellytyksin seuraavien hyödykkeiden lähetysten suoraan kuljettamiseen: a) untuvikot, jotka täyttävät 3 a artiklan 1 kohdan a ja b alakohdan edellytykset; b) siitosmunat, jotka täyttävät seuraavat edellytykset: i) ne ovat peräisin siipikarjasta, joka on pidetty liitteessä olevassa A ja B osassa lueteltujen suoja- ja valvontavyöhykkeiden ulkopuolella sijaitsevissa hyväksytyissä laitoksissa; ii) siipikarjan kliinisestä tarkastuksesta hyväksyttyjen laitosten kaikissa tuotantoyksiköissä on 72 tunnin aikana ennen lähetyksen lähettämistä saatu suotuisa tulos; iii) siitosmunat sekä niiden pakkaukset on ennen lähettämistä desinfioitu virkaeläinlääkärin ohjeita noudattaen. 2. Edellä 1 kohdassa tarkoitettujen untuvikkojen ja siitosmunien lähetysten kuljettaminen on suoritettava viipymättä tilanteen mukaan ajoneuvoissa, säiliöissä ja laatikoissa, jotka on puhdistettu ja desinfioitu virkaeläinlääkärin ohjeita noudattaen. 3 d artikla Asianomaisen jäsenvaltion on varmistettava, että 3 a ja 3 c artiklassa tarkoitettujen muihin jäsenvaltioihin lähetettävien untuvikkojen lähetysten mukana olevissa direktiivin 2009/158/EY 20 artiklassa säädetyissä ja kyseisen direktiivin liitteessä IV vahvistetuissa eläinlääkärintodistuksissa on seuraava maininta: ”Lähetys täyttää komission täytäntöönpanopäätöksen (EU) 2017/247 mukaiset eläinten terveyttä koskevat edellytykset.””
12)

Korvataan 18 a artikla seuraavasti: ”18 a artikla 1. Jäsenvaltion, joka on pakotekomitean nimeämän aluksen lippuvaltio, on ulosliputettava alus, jos pakotekomitea on niin määrännyt. 2. Jäsenvaltion, joka on pakotekomitean nimeämän aluksen lippuvaltio, on ohjattava alus pakotekomitean nimeämään satamaan toimien yhdessä satamavaltion kanssa, jos pakotekomitea on niin määrännyt. 3. Jäsenvaltion, joka on pakotekomitean nimeämän aluksen lippuvaltio, on välittömästi poistettava alus rekisteristä, jos pakotekomitea on niin määrännyt. 4. Jäsenvaltioiden on kiellettävä aluksen pääsy satamiinsa, jos pakotekomitean suorittamassa nimeämisessä niin on määrätty, paitsi hätätilanteessa tai jos alus palaa lähtösatamaansa tai jos pakotekomitea päättää etukäteen, että tällainen satamaan pääsy on tarpeen humanitaaristen tarkoitusten tai muiden YK:n turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) tai 2371 (2017) tavoitteiden mukaisten tarkoitusten vuoksi. 5. Jäsenvaltioiden on sovellettava alukseen omaisuuden jäädyttämistä, jos pakotekomitean suorittamassa nimeämisessä niin on määrätty. 6. Liite IV sisältää tämän artiklan 1–5 kohdassa tarkoitetut alukset, jotka pakotekomitea on nimennyt YK:n turvallisuusneuvoston päätöslauselman 2321 (2016) 12 kohdan, YK:n turvallisuusneuvoston päätöslauselman 2371 (2017) 6 kohdan ja YK:n turvallisuusneuvoston päätöslauselman 2375 (2017) 6 ja 8 kohdan mukaisesti.”
(15)

Niiden tietojen perusteella, jotka komissio (Eurostat) on toimittanut asetuksen (EY) N:o 479/2009 14 artiklan mukaisesti saatuaan Kreikalta ilmoituksen huhtikuussa 2017, sekä ohjelman ensimmäisen tarkastelun ja komission kevään 2017 talousennusteen perusteella voidaan tehdä seuraavat päätelmät: — Julkisen talouden rahoitusasema on parantunut jatkuvasti vuodesta 2009, jolloin alijäämä oli suurimmillaan 15,1 prosenttia suhteessa BKT:hen; alijäämä supistui 5,9 prosenttiin suhteessa BKT:hen vuonna 2015 (3,2 prosenttiin suhteessa BKT:hen, jos huomioon ei oteta Eurostatin ilmoittamaa, finanssialan tukeen liittyvien valtion tukitoimien nettovaikutusta) ja kääntyi lopulta 0,7 prosentin ylijäämäksi suhteessa BKT:hen vuonna 2016 (11). Alijäämän supistuminen perustui pitkälti yhtä paljon menojen hillitsemiseen kuin valtion tulojen vakauttamiseen. — Kun otetaan huomioon ensimmäisen tarkastelun yhteydessä hyväksytty finanssipoliittinen toimenpidepaketti, jonka ennustetaan tuottavan vuoden 2018 kuluessa 3 prosenttia suhteessa BKT:hen, sekä toimenpiteet, joista sovittiin toisen tarkastelun yhteydessä ja joilla on tarkoitus osittain kompensoida vähimmäistulojärjestelmän kansallisesta käyttöönotosta aiheutuvat talousarviovaikutukset, komission kevään 2017 talousennusteessa ennakoidaan, että alijäämä on 1,2 prosenttia suhteessa BKT:hen vuonna 2017, ja jos politiikka säilyy muuttumattomana, vuonna 2018 saavutetaan ylijäämä, joka on 0,6 prosenttia suhteessa BKT:hen. Kreikan viranomaisten komission kevään talousennusteen koontipäivän jälkeen toukokuussa 2017 hyväksymässä vuodet 2018–2021 kattavassa keskipitkän aikavälin finanssipoliittisessa strategiassa esitettyjen toimenpiteiden odotetaan parantavan julkisen talouden toteutumaa vuonna 2018 ja keskipitkällä aikavälillä. Tämän vuoksi alijäämän odotetaan ennustejaksolla pysyvän alle perussopimuksessa määrätyn 3 prosentin viitearvon suhteessa BKT:hen. — Kreikan julkinen velka suhteessa BKT:hen kasvoi suurten julkisten alijäämien, nimellisen BKT:n supistumisen ja pankkialalle annetun rahoitustuen vuoksi vuosien 2008 (12) ja 2016 välisenä aikana 109,4 prosentista 179,0 prosenttiin vuonna 2012 toteutetuista merkittävistä velkojen uudelleenjärjestelyistä huolimatta. Kreikan julkisen velan osuus suhteessa BKT:hen kasvoi etenkin vuosien 2015 ja 2016 välisenä aikana 177,4 prosentista 179,0 prosenttiin, koska osa julkisen talouden vuoden 2016 ylijäämästä käytettiin tarvittavien kassavarantojen muodostamiseen. Velan kasvu oli yhteydessä myös uuteen positiiviseen virta-varanto-korjauserään, joka johtui niiden maksurästien hoitamisesta, jotka oli tilastosääntöjen mukaisesti jätetty kirjaamatta julkiseen velkaan. Velkasuhteen odotetaan säilyvän jokseenkin ennallaan vuonna 2017, koska maksurästien selvitysohjelma jatkuu; vuonna 2018 velkasuhteen odotetaan kuitenkin supistuvan 174,6 prosenttiin suhteessa BKT:hen julkisen talouden ylijäämän ja suotuisan suhdannetilanteen ansiosta.
(3)

Yksi alueiden komitean jäsenen paikka on vapautunut sen tehtävän päätyttyä, jonka perusteella N.A. (André) VAN DE NADORTia (Mayor of the municipality of Ten Boer) ehdotettiin.
(16)

Italiassa on toteutettu monien vuosien ajan ohjelmaa sian vesikulaaritaudin hävittämistä ja seurantaa varten tarkoituksena saavuttaa sian vesikulaaritaudista vapaa asema kyseisen jäsenvaltion kaikkien alueiden osalta. Italia on toimittanut komissiolle sian vesikulaaritaudista vapaata asemaa Campanian alueen osalta koskevia uusia tietoja, jotka osoittavat, että tauti on hävitetty kyseiseltä alueelta.
3)

Lisätään päätöksen (YUTP) 2016/849 liitteeseen III kohdan ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä ja yhteisöistä” jälkeen teksti seuraavasti: ”A. Henkilöt Nimi Tunnistustiedot Nimeämispäivä Perustelut 1. KIM Hyok Chan Syntymäaika: 9.6.1970. Passin nro: 563410191. Sihteeri, Korean demokraattisen kansantasavallan lähetystö Luandassa 16.10.2017 Kim Hyok Chan on toiminut YK:n pakoteluettelossa olevan yhteisön Green Pinen edustajana muun muassa neuvottelemalla angolalaisten laivaston alusten kunnostamista koskevista sopimuksista Yhdistyneiden kansakuntien turvallisuusneuvoston päätöslauselmissa määrättyjen kieltojen vastaisesti. B. Yhteisöt Nimi (ja mahdolliset peitenimet) Tunnistustiedot Nimeämispäivä Perustelut 1. Korea International Exhibition Corporation 16.10.2017 Korea International Exhibition Corporation on avustanut pakoteluetteloon nimettyjä yhteisöjä pakotteiden kiertämisessä järjestämällä Pyongyang International Trade Fair -tapahtuman, jossa pakoteluetteloon nimetyt yhteisöt saattoivat rikkoa YK:n pakotteita jatkamalla taloudellista toimintaa. 2. Korea Rungrado General Trading Corporation alias: Rungrado Trading Corporation Osoite: Segori-dong, Pothonggang District, Pyongyang, Korean demokraattinen kansantasavalta Puhelin: 850-2-18111-3818022 Faksi: 850-2-3814507 Sähköposti: rrd@co.chesin.com 16.10.2017 Korea Rungrado General Trading Corporation on avustanut Yhdistyneiden kansakuntien turvallisuusneuvoston päätöslauselmissa määrättyjen pakotteiden rikkomisessa myymällä Scud-ohjuksia Egyptiin. 3. Maritime Administrative Bureau alias: North Korea Maritime Administration Bureau Osoite: Ryonhwa-2Dong, Central District, Pyongyang, Korean demokraattinen kansantasavalta PO Box 416 Puhelin: 850-2-18111, alanumero 8059 Faksi: 850 2 381 4410 Sähköposti: mab@silibank.net.kp Verkkosivusto: www.ma.gov.kp 16.10.2017 Maritime Administrative Bureau on avustanut Yhdistyneiden kansakuntien turvallisuusneuvoston määräämien pakotteiden kiertämisessä muun muassa nimeämällä ja rekisteröimällä uudelleen pakoteluetteloon nimettyjen yhteisöjen omaisuutta sekä toimittamalla vääriä asiakirjoja aluksille, joita Yhdistyneiden kansakuntien pakotteet koskevat. 4. Pan Systems Pyongyang alias: Wonbang Trading Co. Osoite: Room 818, Pothonggang Hotel, Ansan-Dong, Pyongchon district, Pyongyang, Korean demokraattinen kansantasavalta 16.10.2017 Pan Systems on avustanut Yhdistyneiden kansakuntien turvallisuusneuvoston määräämien pakotteiden kiertämisessä yrittämällä myydä aseita ja niihin liittyviä tarvikkeita Eritreaan. Pan Systems toimii myös yleisen tiedustelutoimiston (Reconnaissance General Bureau) johdolla ja puolesta. Yleinen tiedustelutoimisto on nimetty Yhdistyneiden kansakuntien pakoteluetteloon.”
1)

Lisätään 3 b artikla seuraavasti: ”3 b artikla Poikkeus kieltoon, joka koskee elävien sikojen lähettämistä liitteessä olevassa II osassa mainituilta alueilta, siltä osin kuin on kyse lähettämisestä välitöntä teurastusta varten Poiketen kiellosta, josta säädetään 2 artiklan a alakohdassa, asianomaiset jäsenvaltiot voivat sallia elävien sikojen lähettämisen välitöntä teurastusta varten tilalta, joka sijaitsee liitteessä olevassa II osassa mainitulla alueella, jäljempänä ’lähettävä tila’, saman jäsenvaltion alueella oleville muille alueille edellyttäen, että a) siat ovat ennen lähettämistä olleet lähettävällä tilalla vähintään 30 päivää tai syntymästään saakka; b) siat täyttävät 3 artiklan 2 tai 3 kohdassa säädetyt vaatimukset; c) kaikki lähettävällä tilalla olevat siat ovat peräisin yhdeltä erilliseltä jalostustilalta, joka sijaitsee liitteessä olevassa I tai II osassa mainitulla alueella saman jäsenvaltion alueella, jäljempänä ’jalostustila’; d) toimivaltainen viranomainen on myöntänyt ennakkoluvan sikojen siirtämiseen jalostustilalta lähettävälle tilalle kyseisillä tiloilla käytössä olevia riskinhallintatoimenpiteitä koskevan riskinarvioinnin perusteella; e) sekä lähettävällä tilalla että jalostustilalla on yhteinen bioturvallisuussuunnitelma, jonka toimivaltainen viranomainen on etukäteen hyväksynyt; f) toimivaltainen viranomainen tarkastaa säännöllisesti ja vähintään kolmen kuukauden välein e alakohdassa tarkoitetun yhteisen bioturvallisuussuunnitelman; g) siat kuljetetaan välitöntä teurastusta varten suoraan ilman pysähdyksiä tai lastin purkamista 12 artiklan mukaisesti hyväksyttyyn teurastamoon, jonka toimivaltainen viranomainen on erityisesti nimennyt tätä tarkoitusta varten; h) toimivaltaiselle viranomaiselle on ilmoitettu etukäteen aikomuksesta lähettää elävien sikojen lähetys teurastamoon välitöntä teurastusta varten; i) elävien sikojen lähetyksen kuljettaminen teurastamolle liitteessä olevassa II osassa lueteltujen alueiden ulkopuolella sijaitsevilla alueilla ja niiden läpi tehdään ennalta määritettyä kuljetusreittiä pitkin ja tällaiseen kuljetukseen käytetyt ajoneuvot puhdistetaan, desinfioidaan ja käsitellään tarvittaessa hyönteisten torjumiseksi mahdollisimman nopeasti lastin purkamisen jälkeen; j) toimivaltainen viranomainen on rekisteröinyt yksilöllisesti kaikki elävien sikojen lähetysten kuljettamiseen käytetyt kuorma-autot ja muut ajoneuvot tätä tarkoitusta varten; k) toimivaltaiselle viranomaiselle ilmoitetaan järjestelmällisesti kaikista elävien sikojen lähetysten lähettämisistä ja saapumisista jalostustilalta lähettävälle tilalle; l) valvontaa sekä lähettävällä tilalla että jalostustilalla lisätään soveltamalla kaikkiin yli neljän kuukauden ikäisiin sikoihin päätöksen 2003/422/EY liitteessä olevan IV luvun A osan 4 kohdassa säädettyjä menettelyjä;”
FI Euroopan unionin virallinen lehti L 295/74

KOMISSION PÄÄTÖS (EU) 2017/2076,

annettu 7 päivänä marraskuuta 2017,

päätöksen 2009/607/EY muuttamisesta siltä osin kuin on kyse EU-ympäristömerkin myöntämistä koville päällysteille koskevien ekologisten arviointiperusteiden voimassaolokaudesta

(tiedoksiannettu numerolla C(2017) 7247)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan ja 3 kohdan c alakohdan, on kuullut Euroopan unionin ympäristömerkintälautakuntaa,

sekä katsoo seuraavaa:

(1) EU-ympäristömerkin myöntämistä koville päällysteille koskevien nykyisten ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2009/607/EY (2), voimassaolo päättyy 30 päivänä marraskuuta 2017. Suoritetussa arvioinnissa on vahvistettu päätöksessä 2009/607/EY vahvistettujen nykyisten ekologisten arviointiperusteiden sekä niihin liittyvien arviointi- ja todentamisvaatimusten tarkoituksenmukaisuus ja soveltuvuus. Sen vuoksi on aiheellista pidentää kyseisten arviointiperusteiden ja niihin liittyvien arviointi- ja todentamisvaatimusten voimassaoloa.

(2) Sen vuoksi päätöstä 2009/607/EY olisi muutettava.

(3) Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Korvataan päätöksen 2009/607/EY 3 artikla seuraavasti:

”3 artikla Tuoteryhmän ”kovat päällysteet” ekologiset arviointiperusteet ja niihin liittyvät arviointi- ja todentamisvaatimukset ovat voimassa 30 päivään kesäkuuta 2021.”

2 artikla

Tämä päätös on osoitettu kaikille jäsenvaltioille.

Tehty Brysselissä 7 päivänä marraskuuta 2017. Komission puolesta Karmenu VELLA Komission jäsen

(1) EUVL L 27, 30.1.2010, s. 1.

(2) Komission päätös 2009/607/EY, tehty 9 päivänä heinäkuuta 2009, ekologisista arviointiperusteista yhteisön ympäristömerkin myöntämiseksi koville päällysteille (EUVL L 208, 12.8.2009, s. 21).
(16)

Kun kapasiteettirajoitusten kesto on vähintään 30 peräkkäistä päivää ja ne vaikuttavat yli 50 prosenttiin radan arvioidusta liikennemäärästä, rataverkon haltijan on annettava hakijoille pyynnöstä ensimmäisen kuulemiskierroksen aikana vertailutiedot olosuhteista, jotka vallitsisivat vähintään kahdessa kapasiteettirajoitusten vaihtoehdossa. Rataverkon haltijan on suunniteltava vaihtoehdot sen palautteen pohjalta, jota hakijat ovat esittäneet pyyntöjensä yhteydessä, ja yhdessä niiden kanssa. Vertailuun on sisällyttävä kunkin vaihtoehdon osalta vähintään a) kapasiteettirajoituksen kesto, b) odotetut ohjeelliset infrastruktuurimaksut, c) korvaavilla radoilla käytettävissä oleva kapasiteetti, d) käytettävissä olevat vaihtoehtoiset reitit ja e) ohjeelliset matka-ajat. Ennen kuin rataverkon haltija tekee valinnan kapasiteettirajoitusten vaihtoehtojen välillä, sen on kuultava asiasta kiinnostuneita hakijoita ja otettava huomioon eri vaihtoehtojen vaikutukset näihin hakijoihin ja palvelujen käyttäjiin.
1.

Korvataan 1 artikla seuraavasti: ”1 artikla 1. Keskuspankeilla on pääsy TARGET2:sta poimittuihin kaikkien TARGET2-osajärjestelmien kaikilta osallistujilta saatuihin tapahtumatason tietoihin TARGET2:n tehokkaan toiminnan varmistamiseksi ja sen valvomiseksi. Keskuspankit voivat – eriyttämisperiaatetta noudattaen – saada tietoja myös tehdäkseen makrotason vakauden valvonnan, rahoitusvakauden, rahoitusmarkkinoiden yhdentymisen, markkinaoperaatioiden, rahapoliittisten tehtävien ja yhteisen valvontamekanismin edellyttämiä analyyseja. 2. Edellä 1 kohdassa tarkoitettujen tietojen saantia ja käyttöä kvantitatiivisiin analyyseihin ja numeerisiin simulaatioihin rajoitetaan seuraaviin: a) TARGET2:n tehokkaan toiminnan ja valvonnan varmistamiseksi sekä TARGET2:n operoinnin että sen valvonnan osalta kumpaankin erikseen yksi työntekijä ja korkeintaan kolme varahenkilöä. Kyseisten työntekijöiden ja heidän varahenkilöidensä on oltava henkilöstöä, joiden työtehtäviin kuuluvat TARGET2:n operointi ja markkinainfrastruktuurin valvonta. b) Kaikkien muiden analyysien osalta enintään 15 työntekijän ryhmä, joka tekee Euroopan keskuspankkijärjestelmän tutkimuspäälliköiden koordinoimaa tutkimusta. 3. Keskuspankit voivat nimetä kyseiset työntekijät ja heidän varahenkilönsä. TARGET2-tietojen saantiin ja käyttöön 2 kohdan nojalla oikeutettujen, operoinnista vastaavien työntekijöiden, myös tutkimuspäälliköiden, nimeäminen edellyttää markkinainfrastruktuurilautakunnan hyväksyntää. TARGET2-tietojen saantiin ja käyttöön 2 kohdan nojalla oikeutettujen, valvonnasta vastaavien työntekijöiden nimeäminen edellyttää markkinainfrastruktuuri- ja maksujärjestelmäkomitea hyväksyntää. Heidän korvaamiseensa sovelletaan samoja menettelyjä. 4. Markkinainfrastruktuurilautakunta vahvistaa erityiset säännöt tapahtumatason tietojen luottamuksellisuuden takaamiseksi. Keskuspankit varmistavat, että 2 ja 3 kohdan mukaisesti nimetyt työntekijät noudattavat näitä sääntöjä. Siinä tapauksessa, että markkinainfrastruktuurilautakunnan vahvistamia erityisiä sääntöjä ei ole noudatettu, keskuspankit estävät nimettyjä työntekijöitään saamasta ja käyttämästä 1 kohdassa tarkoitettuja tietoja, tämän rajoittamatta työtehtävien hoitamiseen ja luottamuksellisuuteen liittyvien keskuspankkien muiden sääntöjen soveltamista. Markkinainfrastruktuurilautakunta valvoo, että tämän kohdan säännöksiä noudatetaan. 5. EKP:n neuvosto voi myös päättää antaa tietoja muille henkilöille tarkkojen ja ennalta määriteltyjen sääntöjen perusteella. Tällöin markkinainfrastruktuurilautakunta valvoo, miten henkilöt käyttävät tietoja, ja erityisesti, noudattavatko he sekä markkinainfrastruktuurilautakunnan vahvistamia luottamuksellisuussääntöjä että suuntaviivojen EKP/2012/27 (*1) liitteessä II olevassa 38 artiklassa asetettuja luottamuksellisuussääntöjä. (*1) Suuntaviivat ECB/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EKP/2012/27) (EUVL L 30, 30.1.2013, s. 1).”"
”9.

Katetut joukkovelkakirjalainat jätetään CBPP3-ohjelman ostojen ulkopuolelle, jos seuraavista edellytyksistä molemmat täyttyvät: a) niillä on ehdollinen ”pass-through”-rakenne siten, että ennalta määritetyt tapahtumat johtavat joukkovelkakirjalainan maturiteetin pidennykseen sekä maksurakenteen muuttumiseen siten, että se on ensisijaisesti riippuvainen vakuuspoolissa olevien omaisuuserien tuottamasta kassavirrasta, ja b) niiden paras liikkeeseenlaskijaluokitus on alle CQS3.”
(3)

Euroopan elintarviketurvallisuusviranomainen (EFSA) antoi 2 päivänä joulukuuta 2016 tieteellisen lausunnon CWD-taudin esiintymisestä hirvieläimissä, jäljempänä ’EFSAn lausunto’ (3). EFSAn lausunnossa suositeltiin hirvieläimissä esiintyvää CWD-tautia koskevan kolmevuotisen seurantaohjelman täytäntöön panemista Islannissa, Latviassa, Liettuassa, Norjassa, Puolassa, Ruotsissa, Suomessa ja Virossa; nämä ovat unionin jäsenvaltioita ja ETA:n EFTA-valtioita, joissa on poro- ja/tai hirvipopulaatio. EFSAn lausunnossa korostettiin, että tällaisen kolmivuotisen seurantaohjelman tavoitteena olisi oltava vahvistaa tai sulkea pois CWD:n esiintyminen maissa, joissa tautia ei ole aiemmin havaittu, ja maissa, joissa CWD:n esiintyminen on havaittu, jotta voidaan arvioida taudin esiintyvyys ja maantieteellinen levinneisyys. CWD:n esiintymistä ei ole tähän mennessä havaittu unionissa, ja ETA:n EFTA-valtioiden osalta sitä on havaittu ainoastaan Norjassa.